## Suomen Pöytätennisliitto ry Pöytäkirja

LIITTOHALLITUKSEN KOKOUS

28.4.2021 kello 17.00

Paikka: Etäkokous, Teams

Läsnä: Esko Heikkinen, Sonja Grefberg, Kimmo Pihkala, Matti Kurvinen, Teemu Oinas, Hannu Sihvo, Pasi Valasti, Jyrki Nummenmaa, Kimmo Arenius, Tero Naumi, Måns Holmberg, Mika Räsänen

1. Kokouksen avaus

* Puheenjohtaja avasi kokouksen 17:01

1. Kokouksen laillisuus

* Kokous todettiin päätösvaltaiseksi

1. Esityslistan hyväksyminen

* Esityslista hyväksyttiin

1. Edellisen kokouksen pöytäkirjan hyväksyminen

* Edellisen kokouksen pöytäkirja hyväksyttiin

1. Kauden 20/21 jatko/päättäminen

* Koronatilanne ei mahdollista sarjojen jatkamista. Sarjat keskeytetään ja tilanteet jäädytetään. Nousua tai pudottautumista voi hakea viime vuoden tapaan sarjailmoittautumisien yhteydessä. Mahdollisena poikkeuksena on mestaruussarjan mitalien ratkaiseminen, jota harkitaan toteutettavaksi yksipäiväisessä turnauksessa heti kesän jälkeen. SM-sarjan joukkueilta kysytään kuitenkin ensin mielipidettä kauden päätösturnauksen toteuttamisesta.
* Jos viranomaismääräykset sallivat, 13- ja 15-vuotiaiden SM-kisa pelataan Koskella ennen kesäleiriä 12 - 13.6. KoKa ja kilpailuvaliokunta päättävät, onko kisassa nelinpeliä.
* Alustavan suunnitelman mukaan nappulaliiga ja 17-vuotiaiden SM järjestetään Oulussa 11. -12. syyskuuta, henkilökohtainen SM Tampereella 4.-5. syyskuuta. Järjestäjiltä varmistetaan että ehdotetut viikonloput sopivat. Päiviä voidaan tarvittaessa muuttaa mutta kisat pelataan mahdollisimman nopeasti syyskauden alussa. Veteraanivaliokunta selvittää veteraanien SM-kisan toteutusta.
* Ensi kausi alkaa muilta osin normaalisti
* Päätös liiton seuroille asettamista maksuista on sääntöjen mukaan liittokokousasia. Hallitus tulee esittämään ylimääräiselle liittokokoukselle, että

seurat, jotka ovat maksaneet kuluneen kauden sarjamaksun ja osallistuvat ensi kauden sarjoihin, saavat sarjamaksusta 25 % alennuksen sekä pelaajat, joilla on ollut kuluneella kaudella lisenssi ja jotka hankkivat sen ensi kaudelle, saavat alennusta seuraavasti:

A-lisenssi 45 € (normaalihinta 55 €), veteraanit, harrastajat ja 17-vuotiaat 27 (35€). Nuorimpien 10 euron lisenssistä ei myönnetä alennuksia.

IT-valiokunta selvittää alennusten toteutusta lisenssijärjestelmään, mikäli esitys menee ylimääräisessä liittokokouksessa läpi. Ylimääräisen liittokokouksen päivämäärää ei vielä päätetty.

* Esitetyt alennukset alentavat liiton vuoden 2021 tuloja arviolta n.20000€.

1. Valiokuntien ajankohtaiset asiat

* Työvaliokunta:
* OKM:n selvitys viime vuodesta on tehty ja lähetetty.
* Pongfinityn kanssa on sovittu pingis tutorial- videosarjan toteutuksesta. Opetusvideosarjan konsultoinnista liitto saa alkuvaiheessa 1000€ korvauksen ja myöhemmässä vaiheessa vielä 4000€, mikäli Pongfinity saa Business Finlandin tuen kuten on jo alustavasti luvattu.
* Esko ja Mika kävivät Olympiastadionilla katsomassa mahdollisia pelitiloja.
* Olympiakomitean puheenjohtajan Jan Vapaavuori piti mailapeliliittojen puheenjohtajien kanssa keskustelutilaisuuden.
* Huippu-urheiluyksikön kanssa on pidetty kaksi teams-palaveria parapöytätenniksen asioista.
* NETU-mailla on ollut yksi verkkotapaaminen.
* Korona-asioista ja kauden jatkosta on käyty paljon keskustelua erityisesti Eskon ja Mikan kesken sekä valiokunnan slackissa.
* Seuravaliokunta:
* Taneli ja Mika ovat pitäneet seurojen kanssa Teams-palavereita. Seuratapaamisia on ollut 21 seuran kanssa. Keskustelut ovat olleet hyviä ja syksylle on suunnitteilla paljon toimintaa.
* Kolme pöytätennisseuraa sai OKM:n seuratukea. Jyväskylä ja PT 75 saivat yhteishakemuksella 15 000 €, LPTS 6000 € ja PT-60 2500 €.
* Perinteinen kesäleiri Koskella on suunnitteilla kesäkuussa.
* Sääntö- ja tuomarivaliokunta:
* Asko Rasinen ja Joonas Kivimäki olivat tuomareina Euroopan Olympiakarsinnoissa Portugalissa
* Valmennusvaliokunta:
* Viime viikolla järjestetty valmentajailta keräsi ennätysyleisön. Tuomas Sallinen puhui fysiikkavalmennuksesta ja samalla esiteltiin myös valmistumassa olevaa fysiikkavalmennusopasta
* Valmennusvaliokunnan slackissa keskustelua on käyty runsaasti
* Veteraanivaliokunta:
* Valiokunta selvittää järjestetäänkö syksyllä veteraanien SM-kisat.
* IT-valiokunta:
* Kisanvetosoftaa on tehty ja sitä saattaisi olla mahdollista testata kesällä.
* KV.asiat:
* Sonja oli Portugalissa mukana ETTU:n EB-kokouksessa. ETTU:n taloudellinen tilanne on tällä hetkellä hyvä.
* HUV:
* Alex Naumi, Anna Kirichenko ja Benedek Oláh olivat mukana olympiakarsinnoissa. Kisapaikkoja ei valitettavasti tullut. Alex otti hyvän voiton Belgian Lambietista ja pelasi muutenkin hyvät kisat. Oláhin jääminen turnauksen alkulohkoon oli iso pettymys.
* Joukkueiden EM-karsinta on kalenterissa toukokuussa mutta on mahdollista että turnaus siirtyy jälleen.
* Kesäkuussa on Varsovassa henkilökohtainen EM, jonne ovat alustavan suunnitelman mukaan lähdössä ainakin Alex, Anna ja Benedek.
* Heinäkuun lopulla on junnu-EM Kroatiassa, kisassa pelataan ensin juniorit ja sitten kadetit.
* Elokuulle on suunnitteilla Ruotsissa NETU Superweek naispelaajillle.
* Henkilökohtainen MM Houstonissa pelataan marraskuun lopulla
* Ruskeasuon ryhmä on harjoitellut normaalisti. Mattiaksen ollessa poissa treenejä on vetänyt Samuli Soine, Mika Räsänen on tuurannut tarvittaessa.
* Paravaliokunta:
* Parapelaajat ovat jatkaneet tiivistä leireilyä Pajulahdessa, huhtikuussa oli yksi leiri ja seuraava on vuorossa viikon päästä.
* Kesäkuun alussa on paralympiakarsinnat Slovenian Laskossa.
* Laskon joukkueen kokoonpano on vielä hieman epäselvä. Esa Miettisen kanssa on pieniä erimielisyyksiä, eikä vielä ole täysin varmaa osallistuuko hän kisoihin. Miettisen tilanteesta ja taustoista annettiin hallitukselle selvitys. Hallitus totesi, ettei yhden pelaajan henkilökohtaisiin vaatimuksiin oman valmentajan lähettämisestä ole perusteita. Asiaa käsitellään jatkossakin Mikan, paravaliokunnan ja Eskon toimesta.

1. Kevätliittokokouksen päätökset

* Käytiin lyhyesti läpi kevätliittokokouksen päätökset. Todettiin, että tilinpäätös sekä toimintakertomus hyväksyttiin ja hallitus sai tili- ja vastuuvapauden viime vuoden tilien ja toiminnan osalta.
* Esitetty sääntömuutosehdotus junioreiden ikärajakorotuksesta 18-vuotiaisiin hyväksyttiin.

1. Taloustilanne

* Talostilanne näyttää vielä maaliskuussa ylijäämää mutta jo huhtikuussa on tullut paljon lisää kisakuluja. Keväällä ja kesällä on tulossa paljon kansainvälisiä kisoja ja seuraavan kerran rahaa tulee liiton suuntaan vasta syksyllä.

1. Henkilöstön työtilanne

* Mattias on ollut Portugalissa kisoissa sekä vetänyt Rusan treenejä. Mika ja Taneli ovat pitäneet seuratapaamisia sekä suunnitelleet tulevaa kesää ja ensi kautta. Taneli tekee työajanseurantaa ja lähettää tilanteesta raportin Mikalle viikon välein. Vaikka työaika voi mennä kevään ja kesän aikana hieman miinukselle, syksylle on jo sovittuna todella paljon toimintaa. Työaikaa voidaan tasata joko kesällä tai viimeistään syksyn aikana. Mika on hoitanut mm. hallintoa, kv.asioita, kisoihin liittyviä asioita, paran tilannetta, OKM:n selvityksiä ja korona-asioita.

1. Muut asiat

* Seuraavan lehden juttujen deadline on 20.5

1. Seuraavat kokoukset

* Ma 24.5 klo 17

1. Kokouksen päättäminen

* Puheenjohtaja päätti kokouksen klo 18:49